ПРЕДЛОГ

На основу члана 46. став 1. Закона о планирању и изградњи (''Службени гласник Републике Србије'', бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23) и члана 40. став 1. тачка 5. Статута Општине Димитровград (''Службени лист Општине Димитровград'', број 6/19), Скупштина општине Димитровград на седници одржаној \_\_.09.2024. године, доноси

**О Д Л У К У**

**О ИЗРАДИ ИЗМЕНА И ДОПУНА**

**ПРОСТОРНОГ ПЛАНА ОПШТИНЕ ДИМИТРОВГРАДА**

**Члан 1.**

На основу ове одлуке приступа се изради Измене и допуне Просторног плана општине Димитровград (''Службени лист Града Ниша'', број 62/12 и "Службени лист општине Димитровград", број 33/22), по скраћеном поступку (у даљем тексту: Измена и допуна Просторног плана).

**Члан 2.**

Оквирна граница Измена и допуна Плана обухвата територију катастарске општине Градиње и дата је у Прилогу – Графички приказ оквирне границе обухвата измена и допуна Плана генералне регулације Димитровграда, који је одштампан уз ову одлуку и чини њен саставни део.

Коначна граница обухвата Измена и допуна Плана биће дефинисана Нацртом плана.

**Члан 3.**

Циљ доношења Измена и допуна Просторног плана је усаглашавање планског решења у делу Уређајне основе села Градиње са изграђеним коридором аутопута Е-80, обилазница око Димитровграда.

Уређајна основа села Градиње биће усаглашена са табелом "Попис парцела које се налазе у коридору ауто пута Е-80" а која је дата у прилогу плана. Такође, Изменом и допуном Плана врши се измена у делу коридора и осталих графичких прилога.

**Члан 4.**

Плански основ за израду измена и допуна Плана представља:

1) Закон о Просторном плану Републике Србије од 2010. до 2020. године („Службени гласник РС’’, број 88/10),

2) Регионални просторни план за подручје Нишавског, Топличког и Пиротског управног округа („Службени гласник РС”, број 1/2013),

3) Просторни план подручја инфраструктурног коридора Ниш-граница Бугарске („Службени гласник РС“, број 83/2003, 41/2006, 86/2009, 96/2017 и 101/2021)

4) Уредба о утврђивању Просторног плана подручја посебне намене инфраструктурног коридора магистралног гасовода Ниш-Димитровград са елементима детаљне регулације („Службени гласник РС“, бр. 102/16),

5) Просторни план општине Димитровград (''Службени лист Града Ниша'', број 62/12 и "Службени лист општине Димитровград", број 33/22).

Израда измена и допуна Просторног плана биће заснована на планској, студијској, техничкој и другој документацији, резултатима досадашњих истраживања и важећим документима у Републици Србији.

**Члан 5.**

У складу са чланом 51б Закона о планирању и изградњи („Службени гласник РС”, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23), примениће се скраћени поступак израде Измена и допуна Просторног плана општине Димитровград.

**Члан 6.**

Рок за израду Плана је 90 дана од дана ступања на снагу ове одлуке.

**Члан 7.**

Средства за израду Измена и допуна Просторног плана обезбеђују се из буџета општине Димитровград.

**Члан 8.**

Измене и допуне Просторног плана биће изложене на јавни увид у просторијама и на званичној интернет страници општине Димитровград.

Подаци о начину излагања Измена и допуна Просторног плана на јавни увид и трајању јавног увида, огласиће се у дневним средствима информисања, на званичној страници општине и у локалним медијима.

**Члан 9.**

За потребе израде Измене и допуне Просторног плана не приступа се изради стратешке процене утицаја планираних намена на животну средину.

У складу са одредбама Закона о стратешкој процени утицаја на животну средину („Службени гласник РС”, бр. 135/04 и 88/10), Одлуку о неприступању изради стратешке процене утицаја на животну средину доноси Оделење надлежно за послове урбанизма.

**Члан 10.**

По претходно прибављеном мишљењу Завода за заштиту споменика културе Ниш, број \_\_\_\_ од \_\_.\_\_.2024. године, за предметни план потребна је/није израда Студије заштите непокретних културних добара.

Рок за израду Студије заштите непокретних културних добара је 12 месеци од дана доношења ове Одлуке. Ако организација надлeжна за послове заштите непокретних културних добара не изради студију у прописаном року, сматраће се да израда студије није потребна, а поступак израде планског документа наставиће се у складу са одредбама Закона о планирању и изгради.

**Члан 11.**

Елаборат Измена и допуна Просторног плана израдиће се у три примерка оригинала у аналогном и дигиталном облику који ће се по овери чувати код Скупштине општине Димитровград као доносиоца плана и Оделења надлежног за послове урбанизма(два примерка) и један примерак оригинала у дигиталном облику за потребе Министарства грађевинарства, саобраћаја и инфраструктуре .

**Члан 12.**

Ова Одлука ступа на снагу осмог дана од дана објављивања у "Службеном листу општине Димитровград".

**О б р а з л о ж е њ е**

Правни основ за доношење ове Одлуке је члан 46.став 1. Закона о планирању и изградњи (''Службени гласник Републике Србије'', бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23), где стоји да Одлуку о изради плана доноси орган надлежан за његово доношење, по предходно прибављеном мишљењу органа надлежног за стручну контролу, односно Комисија за планове.

Разлог доношења измена и допуна Измена и допуна Просторног плана је усаглашавање планског решења у делу Уређајне основе села Градиње са изграђеним коридором аутопута Е-80, обилазница око Димитровграда.

За доношење ове Одлуке, Комисија за планове је дала позитивно претходно мишљење бр. 06-236/2024-17/3 од 15. 08.2024. године.

Број:

У Димитровграду, дана \_\_\_.09.2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров